નવી દિલ્હી: ગુડ્સ અને સર્વિસ ટેક્સના સુધારાને લાગુ કરતાં પૂર્વે ભારતે અન્ય દેશો ઉપરથી શીખ લઇ સાવધાનીપૂર્વકનાં પગલાં ભરવાની જરૂર છે. કોન્ફેડરેશન ઓફ ઇન્ડિયન ઇન્ડસ્ટ્રીઝ તથા ટેક્સ કન્સલ્ટન્સી સેવા પૂરી પાડતી અગ્રણી કંપની ડેલોયટના સંયુક્ત રીતે બહાર પાડવામાં આવેલા એક રિપોર્ટમાં કહ્યું છે કે મલેશિયા, કેનેડા જેવા અન્ય દેશોના અનુભવમાંથી ભારતે શીખ લેવી જોઇએ કે જેનો સામનો ભારત હાલ કરી રહ્યું છે. આ રિપોર્ટમાં મોટી કંપનીઓના ચીફ ફાઇનાન્શિયલ ઓફિસર-સીએફઓનો મત પણ લેવામાં આવ્યો હતો.